《台城路 越江舟中怀归》
清代·姚燮

还家转又辞家去，行时便期归早。箬雨今船，檐风昨枕，秋思较早多少。

征鸿满道。已衰尽江天，旧时芳草。怨笛谁家，更来吹得柳枝老。

依篷何限寂峭。短檠愁不寐，乡梦偏到。紫蟹黄菰，白头青鬓，赢却开樽一笑。

寒芦战晓。且健趁西风，放回行棹。海角城山，乱云昏未扫。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。